# Apol·lònia d'Il·líria

### De Viquipèdia

Apol·lònia (Apollonia) fou una ciutat d’Il·líria, no lluny de la costa (uns 20 km) i a la riba del riu Aous, que fou una colònia de Corint i Còrcira fundada després del 700 aC amb el nom de Gylàcia (Gylacea o Gylaceia o Gylakeia), derivat del heroi Gylax.

Fou una colònia pròspera però que rarament apareix a l'història. Va esdevenir independent i va assolir certa importància, va passar després als romans; durant la guerra civil entre Cèsar i Pompeu va ser possessió del primer i la seva fortalesa fou important per la campanya de Grècia. Abans de l'Imperi era un afamat centre d’estudis literaris i filosòfics on els romans enviaven als seus fills a estudiar, i el mateix August hi va passar mig any. També hi va estudiar Agripa. Era bé el començament o una de les primeres ciutats de la Via Egnàtia.

Encara existia al segle VI pero després desaparegué. En queden poques restes (muralles i dos temples) però a la vora hi ha un monestir que guarda algunes escúltures trobades a la rodalia.

Obtingut de "http://ca.wikipedia.org../../../a/p/o/Apol%C2%B7l%C3%B2nia_d%27Il%C2%B7l%C3%ADria_96b9.html"

Categoria: Ciutats gregues

##### Views

- Article
- Discussió
- Revisió actual

##### Cerca

##### En altres llengües

- Español